**KOOPERATĪVĀS SABIEDRĪBAS PARAUGSTATŪTI**

1. **Kooperatīvās sabiedrības nosaukums**

Kooperatīvā sabiedrība \_\_\_\_\_\_\_\_\_\_\_ (turpmāk - Sabiedrība) *(Kooperatīvo sabiedrību likuma (turpmāk – KSL) 5.pants paredz, ka Sabiedrības nosaukumā ietver norādi "kooperatīvā sabiedrība", kā arī Sabiedrības nosaukumā var norādīt attiecīgās Sabiedrības darbības veidu. Piemēram, šādi: lauksaimniecības pakalpojumu kooperatīvā sabiedrība “Dārzeņi”, Truškopju kooperatīvā sabiedrība, kooperatīvā sabiedrība “Ludzas mežsaimnieki”, Ludzas mežsaimnieku kooperatīvā sabiedrība, Vidzemes lauksaimnieku kooperatīvā sabiedrība “Kopā labāk”, kooperatīvā sabiedrība “Ābolītis” u. tml.).*

1. **Sabiedrības darbības mērķi un uzdevumi**
	1. Sabiedrības mērķis ir \_\_\_\_\_\_\_\_\_\_\_\_\_\_\_\_\_(*piemēram, šādi mērķi: veicināt graudkopības attīstību Vidzemes reģionā, veicināt ābolu sidra ražošanu un tā kvalitāti Latvijā, veicināt truškopības nozares attīstību, samazināt Biedru saimniecībām pašizmaksu trušu audzēšanai u.tml.).*
	2. Sabiedrības uzdevumi ir \_\_\_\_\_\_\_\_\_\_\_\_\_\_\_\_\_\_ (*piemēram, šādi uzdevumi: organizēt Biedru apgādi ar lauksaimnieciskajai ražošanai nepieciešamajām izejvielām un ražošanas līdzekļus, kā arī nodrošināt Biedru saražotās produkcijas (var uzskaitīt produkcijas veidus) pirmapstrādi, pārstrādi un realizāciju, nodrošināt Biedriem nepieciešamās zināšanas, speciālistu konsultācijas, inventāru un tehniku ābolu sidra ražošanai, nodrošināt Biedriem graudu kaltēšanas pakalpojumus Biedru saimniecībās izaudzētajiem graudiem u. tml).*

*(Jāuzskaita mērķi un uzdevumi, kuri atbilst Sabiedrības darbības profilam).*

1. **Sabiedrības darbības termiņš** *(KSL 12.panta 1.daļas 3.apakšssadaļa paredz, ka darbības termiņš Statūtos jāietver tikai gadījumā, ja Sabiedrība dibināta uz noteiktu laiku)*

Sabiedrības darbības termiņš – \_\_\_\_\_\_\_\_\_\_\_\_\_ .

1. **Sabiedrības Biedri**

Par Sabiedrības Biedru var būt \_\_\_\_\_\_\_\_\_\_\_\_\_\_\_\_\_\_\_\_*(KSL 12.panta 1.daļas 9.apakšsadaļa paredz, ka Sabiedrības statūtos jānorāda kritēriji Biedra statusa iegūšanai. Piemēram, šādi kritēriji: tikai fiziskās personas, fiziskās personas un Latvijā reģistrētas juridiskās personas, nodarbojas ar graudu audzēšanu Vidzemes reģionā (var uzskaitīt novadus), nodarbojas ar trušu audzēšanu Latvijas teritorijā, ražo ābolu sidru, meža īpašnieks Latvijas teritorijā, pieder mežs vismaz 3 ha platībā Madonas novadā, apņemas realizēt vismaz x % no savā saimniecībā realizācijai paredzētā (produkcijas veids) apjoma, pēdējo trīs gadu vidējais gada neto apgrozījums nav mazāks par \_\_\_\_ eiro, nav Biedrs citā Sabiedrībā, kuras darbības mērķi ir līdzīgi vai vienādi ar Sabiedrības darbības mērķiem, izmanto citus Sabiedrības sniegtos pakalpojumus saskaņā ar līgumiem, kas noslēgti starp Sabiedrību un Biedru u.c.).*

1. **Biedru uzņemšanas noteikumi**
	1. Lēmumu par Biedra uzņemšanu pieņem valde *(KSL 15.panta 2.daļa paredz iespēju Statūtos noteikt, ka lēmumu par Biedra uzņemšanu pieņem cita pārvaldes institūcija*).
	2. Dienā, kad valde izskata iesniegumu par Biedra uzņemšanu, jābūt nokārtotiem Sabiedrības Statūtos paredzētajiem ar iestāšanos saistītajiem maksājumiem *(var paredzēt, ka valde ir tiesīga vienoties ar pieteikuma iesniedzēju par iestāšanās maksājumu sadalīšanu un to apmaksu pēc lēmuma par personas uzņemšanu Sabiedrībā pieņemšanas, pamatojoties uz pieteikuma iesiedzēja rakstveida iesniegumu)*.
	3. Gadījumā, ja līdz valdes sēdei, kurā tiek skatīts personas pieteikums, visi Sabiedrības statūtos paredzētie ar iestāšanos saistītie maksājumi nav veikti *(vai persona nav vienojusies ar valdi par maksājumu sadalīšanu)*, valde atsaka personai uzņemšanu Sabiedrībā.
	4. Ja valdes *(vai cita insitūtija, kas Sabiedrības statūtos paredzēta kā lēmuma pieņēmēja par Biedra uzņemšanu)* pieņem lēmumu atteikt uzņemšanu, tad izdarītie maksājumi atgriežami atpakaļ to maksātājam.
	5. Ja valde pieņem lēmumu atteikt uzņemšanu, pieteikuma iesniedzējs viena mēneša laikā no valdes lēmuma saņemšanas dienas, par kuru tiek uzskatīta piektā diena no lēmuma nosūtīšanas dienas, var prasīt jautājuma izskatīšanu nākamajā padomes sēdē. *(KSL 15.panta 4.daļa paredz, ka pieteikuma iesniedzējs viena mēneša laikā no lēmuma paziņošanas dienas var prasīt jautājuma izskatīšanu nākamajā padomes sēdē vai, ja tādas nav, Biedru kopsapulcē. Sabiedrības statūtos var noteikt citu iekšējās apstrīdēšanas kārtību, paredzot, ka lēmums apstrīdams vismaz vienā Sabiedrības institūcijā).*
2. **Biedru izstāšanās, izstāšanās un balsstiesību zaudēšanas noteikumi**
	1. Lēmumu par Biedra izslēgšanu pieņem valde *(KSL 18.panta 2.daļa paredz, ka Statūtos var noteikt, ka lēmumu par Biedra izslēgšanu pieņem cita pārvaldes institūcija).*
	2. Biedrs viena mēneša laikā no lēmuma saņemšanas dienas, par kuru tiek uzskatīta piektā diena no lēmuma nosūtīšanas dienas, var prasīt jautājuma atkārtotu izskatīšanu nākamajā padomes sēdē *(KSL 15.panta 4.daļa paredz, ka Biedrs viena mēneša laikā no lēmuma paziņošanas dienas var prasīt jautājuma izskatīšanu nākamajā padomes sēdē vai, ja tādas nav, Biedru kopsapulcē. Sabiedrības statūtos var noteikt citu iekšējās apstrīdēšanas kārtību, paredzot, ka lēmums apstrīdams vismaz vienā sabiedrības institūcijā).*
3. **Biedru kopsapulce**
	1. Sabiedrības Biedru kopsapulces kompetencē ir likumā noteiktie lēmumi *(KSL 31.panta 1.daļā ir uzskaitītas Biedru kopsapulces kompetences, taču saskaņā ar šī panta daļas 8. un 9.apakšsadaļu var noteikt, ka valdes locekļu ievēlēšana un atsaukšana, kā arī atlīdzības noteikšana valdes locekļiem ir padomes kompetencē (šādā gadījumā Biedru kopsapulces kompetencē ir valdes locekļiem paredzētās atlīdzības noteikšanas vispārējie principi, veidi un kritēriji) / KSL 31.panta 2.daļa nosaka. Ka Sabiedrības statūtos var paredzēt arī citus jautājumus, kuru izlemšana ir vienīgi Biedru kopsapulces kompetencē).*
	2. Paziņojumu par Biedru kopsapulces sasaukšanu valde rakstveidā *(var precizēt konkrētus veidus)* dara zināmu visiem Biedriem vismaz 30 dienas pirms Biedru kopsapulces *(KSL 33.panta 6.daļa paredz iespēju sasaukt Biedru kopsapulci, izmantojot elektroniskos līdzekļus – šajā gadījumā valde dara zināmu paziņojumu par Biedru kopsapulci visiem Biedriem vismaz 20 dienas pirms Biedru kopsapulces)*.
	3. Biedru kopsapulce ir tiesīga pieņemt lēmumus neatkarīgi no tajā klātesošo Biedru skaita (*KSL 38.panta 1.daļa nosaka, ka Statūtos var noteikt pārstāvības normu).*
	4. Biedru kopsapulce pieņem lēmumus ar klātesošo Biedru balsu vairākumu (*KSL 38.panta 4.daļa paredz iespēju Statūtos noteikt lielāku nepieciešamo balsu skaitu lēmuma pieņemšanai).*
	5. Lēmumu par grozījumu izdarīšanu statūtos, sabiedrības darbības izbeigšanu vai turpināšanu un sabiedrības reorganizāciju pieņem, ja par to balso ne mazāk par trim ceturtdaļām kopsapulcē klātesošo Biedru *(KSL 38.panta 5.daļa paredz iespēju Statūtos noteikt lielāku nepieciešamo balsu skaitu lēmuma pieņemšanai).*
	6. Biedru kopsapulcē balsošana notiek atklāti, izņemot gadījumu, kad aizklātu balsošanu pieprasa ne mazāk kā viena desmitdaļa klātesošo balsstiesīgo Biedru. *(KSL 38.panta 3.daļa nosaka, ka Sabiedrības statūtos var paredzēt jautājumus, par kuriem notiek aizklāta balsošana).*
	7. Biedri var pieņemt lēmumu bez Biedru kopsapulces sasaukšanas likumā notektajos gadījumos un kārtībā *(KSL 34.pants apraksta lēmuma pieņemšanu bez Bedru kopsapulces sasaukšanas. KSL 34.panta 4.daļa nosaka, ka lēmums ir pieņemts, ja par to nobalsojuši vairāk par pusi no visiem balsstiesīgajiem biedriem, ja likumā vai Statūtos nav noteikts lielāks balsu skaits. Tas nozīmē, ka lēmuma pieņemšanai bez Biedru kopsapulces var noteikt atšķirīgu nepieciešamo balsu skaitu lēmuma pieņemšanai, nekā, sasaucot Biedru kopsapulci klātienē).*
	8. Biedram irtiesības piedalīties un balsot Biedru kopsapulcē, izmantojot elektroniskos līdzekļus *(KSL 36.panta 4.daļas 1.apakšsadaļa nosaka, ka Sabiedrība statūtos var paredzēt Biedriem tiesības piedalīties un balsot Biedru kopsapulcē, izmantojot elektroniskos līdzekļus).*
	9. Biedram ir tiesības balsot par Biedru kopsapulces darba kārtībā iekļautajiem jautājumiem pirms Biedru kopsapulces, savu balsojumu sabiedrībai nosūtot ne agrāk kā 10 dienas pirms Biedru kopsapulces *(KSL 36.panta 4.daļas 2.apakšsadaļa nosaka, ka Sabiedrība Statūtos var paredzēt Biedriem tiesības balsot par Biedru kopsapulces darba kārtībā iekļautajiem jautājumiem, savu balsojumu Sabiedrībai nosūtot ne agrāk kā 10 dienas pirms Biedru kopsapulces).*
4. **Sabiedrības pārstāvju sapulce (*sadaļa nepieciešama tikai gadījumā, ja Sabiedrībā tiek plānots veidot pārstāvju sapulci)***

8.1. Biedru kopsapulci aizstāj pārstāvju sapulce, ja Sabiedrībā ir vairāk nekā 100 balsstiesīgo Biedru *(Statūtos var paredzēt lielāku minimālo Biedru skaitu, kāds nepieciešams, lai sasauktu pārstāvju sapulci).*

8.2. Pārstāvju sapulce tiek ievēlēta uz \_\_\_ gadiem *(KSL neparedz ievēlēšanas termiņa ierobežojumus).*

8.3. Pārstāvju sapulce sastāv no \_\_\_\_\_\_\_\_ pārstāvjiem *(KSL 43.panta 4.daļa paredz, ka minimālais pārstāvju skaits ir 20, taču Statūtos var noteikt arī lielāku minimālo pārstāvju skaitu).*

8.4. Sabiedrības valde sadala Biedrus grupās, izmantojot šādu dalījumu principu \_\_\_\_\_\_\_\_\_\_ *(nosaka Biedru loku, kas izvirza un ievēlē pārstāvi Pārstāvju sapulcē, piemēram, piemērojot reģionu principu, ņemot vērā lauksaimneicības apakšnozari, apsaimniekoto ha lielumu vai tml.).*

8.5. Katra Sabiedrības grupa izvirza un nobalso par savu pārstāvi.

8.7. Pārstāvis ir ievēlēts gadījumā, ja par to nobalsojušas divas trešdaļas no Biedriem, kuri to izvirzījuši (*var noteikt atšķirīgu nepieciešamo balsu skaitu lēmuma pieņemšanai)*.

8.8. Balsojuma veikšanai valde organizē katras Sabiedrības grupas sapulci.

8.9.Gadījumā, ja Sabiedrībā iestājas jauns Biedrs, Sabiedrības valde to iedala grupā pēc piederības.

8.10. Valdes pienākums ir sniegt informāciju Biedram par tā pārstāvi Pārstāvju sapulcē.

*(Statūtos var paredzēt citu pārstāvju izvirzīšanas un ievēlēšanas kārtību).*

8.11. Pārstāvju sapulce ir tiesīga pieņemt lēmumus, ja tajā piedalās vairāk par pusi no statūtos paredzētā pārstāvju skaita *(KSL 43.panta 6.daļa paredz iespēju Statūtos noteikt lielāku pārstāvības normu).*

1. **Sabiedrības padome**
	1. Biedru kopsapulce no Sabiedrības Biedru vidus ievēl Sabiedrības padomi (*Padomi var ievēlēt arī no personām, kas nav Sabiedrības Biedri*) \_\_\_\_\_\_\_\_\_\_locekļu sastāvā *(KSL 48.panta 3.daļa nosaka, ka minimālais padomes locekļu skaits ir trīs).*
	2. Padomes locekļi no sava vidus padomes priekšsēdētāju un viņa vietnieku, kā arī lemj par savu pienākumu sadali *(KSL 48.panta 5.daļa paredz iespēju Statūtos noteikt, ka padomes priekšsēdētāju ievēlē Biedru kopsapulce).*
	3. Padomes locekļus ievēl uz \_\_\_\_\_\_\_\_gadiem *(KSL 48.panta 4.daļa paredz, ka padomes locekli ievēlē uz pieciem gadiem, ja statūtos nav noteikts īsāks termiņš).*

*(Papildus KSL 31.panta 1.daļas 8. un 9.apakšsadaļa paredz iespēju Statūtos noteikt, ka valdes locekļu ievēlēšana un atsaukšana, kā arī atlīdzības noteikšana valdes locekļiem ir padomes kompetencē).*

1. **Sabiedrības valde**
	1. Sabiedrības valde sastāv no\_\_\_\_ valdes locekļiem (*KSL minimālo un maksimālo valdes locekļu skaitu nenosaka, kā arī - valdes loceklis var būt, taču var arī nebūt no Biedru vidus*), kurus uz \_\_\_\_ gadiem *(KSL 54.panta 1.daļa nosaka, ka valdes locekli ievēlē amatā uz pieciem gadiem, ja statūti neparedz īsāku termiņu)* ievēlē \_\_\_\_Biedru kopsapulce *(KSL 54.panta 2.daļa nosaka, ka Statūtos var noteikt, ka valdes priekšsēdētāju ievēlē Biedru kopsapulce).*
	2. Valdes priekšsēdētājs pārstāv Sabiedrību atsevišķi, savukārt, pārējie valdes locekļi pārstāv Sabiedrību kopā ar vēl vienu *(Kooperatīvās sabiedrības var izvēlēties vienu no trim pārstāvības tiesību modeļiem - atsevišķās pārstāvības tiesības (tas nozīmē, ka visi valdes locekļi būs tiesīgi, neatkarīgi viens no otra, pārstāvēt sabiedrību attiecībās ar trešajām personām - jebkurš no valdes locekļiem būs tiesīgs parakstīt dokumentus Sabiedrības vārdā), kopīgās pārstāvības tiesības (tas nozīmē, ka valdes locekļi tikai un vienīgi visi kopā būs tiesīgi pārstāvēt sabiedrību attiecībās ar trešajām personām - Sabiedrības dokumenti iegūs juridisku spēku tikai tad, kad tos būs parakstījuši visi valdes locekļi), jauktās pārstāvības tiesības (piemēram, Sabiedrību pārstāv valdes priekšsēdētājs atsevišķi vai pārējie valdes locekļi kopīgi vai karts valdes locekļi pārstāv Sabiedrību kopā ar vēl vienu u.tml.).*
	3. Valdei šādu svarīgu jautājumu izlemšanā nepieciešama Biedru kopsapulces *(vai Padomes)* piekrišana KSL noteiktajos gadījumos *(šādu puntu var arī Statūtos neiekļaut / gadījumā, ja iekļauj - var paredzēt, ka Biedru kopsapulces/padomes piekrišana nepieciešama, ja, piemēram, KSL 56.punkta 1.daļā minētajos gadījumos darījuma summa pārsniedz \_\_\_\_\_ eiro, tāpat var papildus noteikt arī citas darbības, kuru veikšanai nepieciešama Biedru kopsapulces piekrišana)*.
2. **Sabiedrības pamatkapitāls**
	1. Sabiedrības minimālais pamatkapitāls ir \_\_\_\_\_\_\_\_\_\_\_\_eiro *(KSL nenosaka minimālo pamatkapitāla lielumu)*.
	2. Vienas pamatpajas nominālvērtība ir\_\_\_\_\_eiro.
	3. Katram Sabiedrības Biedram ir vismaz viena paja (*Statūtos var noteikt arī lielāku Biedram piederošo minimālo paju skaitu).*
	4. Biedra maksimālais paju skaits nav ierobežots. *(Statūtos var ierobežot viena Biedra paju skaitu).*
	5. Biedra paju skaitam ir jāatbilst viņa izmantoto Sabiedrības pakalpojumu apjomam iepriekšējā saimnieciskās darbības gadā.
	6. Biedram pienākošos paju skaits tiek pārrēķināts vienu reizi gadā, palielinot paju skaitu par tik pajām, cik atbilst Biedra izmantoto Sabiedrības pakalpojumu apjomam iepriekšējā saimnieciskās darbības gadā, ievērojot šādu kārtību:
		1. viena paja Biedram jāiegādājas par iepriekšējā saimnieciskajā gadā Sabiedrībai \_\_\_\_\_\_ eiro vērtībā piegādāto \_\_\_\_\_\_\_ (*produkcijas veids*) daudzumu;

11.6.2. viena paja Biedram jāiegādājas par iepriekšējā saimnieciskajā gadā Sabiedrības sniegto pakalpojumu apjomu \_\_\_\_\_ eiro vērtībā;

11.6.3. viena paja Biedram jāiegādājas par iepriekšējā saimnieciskajā gadā no Sabiedrības nopirktajām ražošanai nepieciešamajām izejvielām\_\_\_\_\_ eiro vērtībā.

11.7. Valde katru gadu ne vēlāk kā četrus mēnešus pēc saimnieciskās darbības gada beigām un ne vēlāk kā divas nedēļas pirms Biedru kopsapulces apkopo ziņas par iepriekšējā saimnieciskās darbības gadā biedru veiktajiem darījumiem atbilstoši 11.6.puntā minētajiem nosacījumiem.

11.8. Pamatojoties uz apkopoto informāciju, valde aprēķina Biedram pienākošos paju skaitu par attiecīgo saimnieciskās darbības gadu, kā arī kopējo Biedra paju skaitu.

11.9. Ja valdes aprēķinātais Biedram pienākošos paju skaits pārsniedz Biedram jau piederošo paju skaitu, Biedram papildus jāiegādājas attiecīgs paju skaits, apmaksājot naudā trūkstošo paju skaitu vai ieturot no Biedram aprēķinātās peļņas atbilstoši Biedru kopsapulces lēmumam.

11.10. Biedram nepieciešamās pamatpajas jāiegādājas Biedru kopsapulces noteiktajos termiņos. Ja Biedrs neiegulda šo paju iegādei nepieciešamos līdzekļus, viņam aprēķinātā peļņa atmaksa tiek ieskaitīta kā ieguldījums par iegādājamām pajām.

11.11. Sabiedrības valde katru gadu pēc Biedru kopaspulces triju dienu laikā veic nepieciešamās izmaiņas Biedru reģistrā.

*(Saskaņā ar KSL 24.panta 3.daļu visiem Biedriem ir vienāds paju skaits, ja statūtos nav noteikts citādi. Ja atbilstoši statūtiem Biedriem var būt atšķirīgs paju skaits, statūtos norāda kārtību paju skaita noteikšanai un paju apmaksai. Statūtu projekta 12.5. – 12.11.punktā minētais aparaksts ir viens no iespējamiem gadījumā, ja ir atšķirīgs paju skaits. Var būt arī cits paju skaita aprēķināšanas mehānisms, piemēram, paju skaitu piesaistot lauksaimniecības zemes vai meža īpašuma platībai).*

1. **Sabiedrības peļņa**

12.1. Biedram izmaksājamās peļņas daļu nosaka proporcionāli tā izmantoto Sabiedrības pakalpojumu apjomam, ņemot vērā šādus izmantotos pakalpojumus:

12.1.1. Biedra piegādātā \_\_\_\_\_\_ (*produkcijas veids*) produkcija attiecīgajā saimnieciskās darbības gadā (eiro, vadoties pēc cenām, par kādām Biedrs piegādājis \_\_\_\_\_\_ (*produkcijas veids*);

12.1.2. Biedra izmantotie pakalpojumi attiecīgajā saimnieciskās darbības gadā (eiro, vadoties pēc cenām, par kādām Biedrs izmantojis Sabiedrības pakalpojumus);

12.1.3. Biedra iepirktās ražošanai nepieciešamās izejvielas un materiāli (eiro, vadoties pēc cenām, par kādām Biedrs iepircis ražošanai nepieciešamās izejvielas un materiālus).

*(KSL 27.panta 3.daļa nosaka, ka Sabiedrības Statūtos var noteikt, ka visu Biedram izmaksājamo peļņu vai daļu no tās nosaka proporcionāli biedra apmaksāto paju skaitam).*

1. **Iestāšanās nauda un biedra naudas lielums (*sadaļa nepieciešama tikai gadījumā, ja Sabiedrībā tiek plānota iestāšanās un/vai bieda nauda)***

13.1.Iestāšanās maksas apmērs tiek noteikts \_\_\_\_eiro apmērā.

13.2. Biedru naudas lielums tiek noteikts \_\_\_\_\_\_\_\_eiro apmērā / gadā *(var paredzēt citu Biedru naudas aprēķināšanas kārtību, piemēram, piesaistot Biedra neto apgrozījumam iepriekšējā pārskata gadā vai tml.).*